Џо_Страмер
(1986-1999) Талкајќи во празно
Една година подоцна, во 1986, Страмер работи на неколкуте песни за филмот Сид и Ненси вклучувајќи ги песните "Лав килс" и "Дам дам клаб". Подоцна соработува и со Мик Џонс и неговиот бенд "Биг аудио динамит", учествувајќи во вториот албум на бендот како текстописец и и продуцент зедно со Мик. Во 1987 игра во филмот "Волкр",во улогата на "Фауцет", режисиран од страна на Алекс Кокс, работејќки и на саундтракот на филмот. Истата година се појавува повторно во филм режисиран до Кокс наречен "Стрејт ту хел" во улогата на карактерот "Симс". Филмот за своите потреби на саундтракот го избира лондонскиот фолк панк бенд Поугс, во кој Страмер се појавува како соработник во создавањето на саундтракот. Страмер се приклучува на Поугс за нивната претстојна турнеја во 1987/88 пополнувајќи го местото на болниот гитарист Филип Чеврон, кој во мај 2008 на онлајн форумот на бендот напиша: "Кога бев болен во 1987, во попладневните часови на Џо му ги покажав сите гитарски делови од песните а наредниот ден тој веќе беше тргнат на турнеја со бендот како заменик-гитарист. Џо ги напиша сите таблатури од песните на уредно долго парче хартија кое што го имаше поставено на врвот од гитарата со цел да може да ги погледне повремено кога беше на сцената". Оваа турнеја беше само дел од соработките кои тој ги имаше со бендот. Во 1989, Страмер имаше значителна улога во филмот на Џим Џермуш, "Мистериозниот Воз", играјќи како пијан, темпераментен скитник по име Џони. Тој исто така зеде улога во филмот на Аки Каурисмаки во 1990 "Јас го најмив платениот убиец", играјќи како гитарист во месен паб изведувајќи ги песните "Брнинг лајтс" and "Афро кјубан бебоп". Песните беа издадени на промотивна седум инчена плоча во ограничен број од неколку стотини копии, изведени од страна на "Џо Страмер & Астро физиканс"." Астро физиканс" беа всушност истиот бенд - Поугс("Авро кјубан бибоп" беше реиздаена од Поугс во 2008). Во тоа време Страмер продолжи со глумата, пишувањето и продуцирањето на саундтракови за најразлични филмови, а најпознат стана саунтракот на филмот "Грос поинт блек" во 1997. Во 1989, Страмер започнува да продуцира соло музички записи со бендот Латино рокабили вор. Албумот насловен како "'ртквејк ведр" е осуден од страна на критичарите како неуспех и резултира со раскинување на договорот со Сони рекордс. Исто така го направи саундтракот за филмот "Перманент рекорд" со истоимениот бенд. Страмер е замолен од страна на Поугс, кои веќе беа делумно распаднати, да им помогне со продуцирањето на нивниот следен албум, издаден во 1990 под името "Хелс дитч". Во 1991 година по заминувањето на "Шон Мекговн" од Поугс тој го заменува како вокал во претстојната турнеја на бендот. Една вечер за време на турнејата три песни ("Ај фоут д лоу", "Лондон колинг", и "Туркиш сонг оф демнед") беа снимени и се најдоа на компилацијата од бендот (Поугс' 2008 бокс сет). На 16 април, Страмер се приклучи на чешко-американскиот бенд Дрти пикчрс со настапите во Прага во "Репре клаб" во "Обечни Дум" на фестивалот "Рок фор рифјуџис", хуманитарен концерт за бегалците од војната во Босна. Поткрепен од бендот Дрти пикчрс, Страмер отсвири ексклузивен сет на песните од "Клеш" за коишто уште од поодамна кажа дека нема да ги свири после десет години. Иако сетот од песните беше неочекуван и требаше да се импровизира, наместо вежбање пред настапот, Страмер заедно со момците од бендот поминаа неколку денови шетајќи низ улиците на Прага. Шоуто започна со "Лондон колинг" и веднаш без пауза се надоврза "Бренд њу кедилак". На средина од песната ја снема електричната енергија. Кога струјата повторно се врати, Џо ја запраша публиката дали би им сметало доколку го започнат шоуто од почеток. Започнаа повторно со "Лондон колинг" и продолжија да свират уште половина час. После овие години како што самиот Страмер ги опишува "Талкајќи во празно", започна да соработува со други бендови. Го отсвири на пијано, хитот од 1995 година на Обединетото Кралство од бендот "Ливелерс", "Џаст д уан" и се појави на песната "Ингалндс ајри" од бендот "Блек грејп" во 1996. Во 1997 за време на неговиот престој во Њујорк, тој работел заедно со значајниот продуцент и инженер Ли Пери на значителен број на реиздадени копии од материјалот на Клеш и 101ерс. Исто така во ова време, Страмер е во спор со издавачката куќа на Клеш,Епик Рекордс. Несолгасувањата трае со години и завршија со дозвола на Страмер да снима соло албум во друга издавачка куќа. Во текот на деведесеттите Страмер станува диџеј на "Би би си ворлд сервис" со својата получасовна програма наречена "Лондон колинг". Мостри од серијалот на емисијата обезбеди вокалот на бендот "Миднајт џем" на последниот албум на Мескалерос и Џо Страмер.